Η τεχνολογία του 5G είναι η μόνη διαθέσιμη τεχνολογία με την οποία ένας γιατρός σε αστικό περιβάλλον μπορεί να εξετάσει αξιόπιστα, με υψηλή ευκρίνεια και με χρήση συσκευών και ρομποτικών μηχανισμών να χειρουργήσει καθώς και να ψηλαφίσει τους ιστούς ενός ασθενούς που βρίσκεται σε ένα απομακρυσμένο νησί. Επίσης η τεχνολογία 5G είναι η μόνη που μπορεί να υποστηρίξει την τηλεδιάγνωση με χρήση έμπειρων συστημάτων τεχνητής νοημοσύνης.
Η Ψηφιοποίηση της Οικονομίας εξελίσσεται με γρήγορους ρυθμούς προσφέροντας αναγνωρισμένα οφέλη. Η ανάπτυξη δικτύων 5G είναι ο καταλύτης για την εμβάθυνση της Ψηφιακής Οικονομίας. Η δυνατότητα πρόσβασης σε νέες αγορές και η αύξηση του τμήματος του πληθυσμού στο οποίο απευθύνονται, η μείωση του κόστους παραγωγής και αύξησης της παραγωγικότητας καθώς και η δημιουργία προϋποθέσεων γρήγορης υιοθέτησης της καινοτομίας σε όλα τα στάδια των παραγωγικών τους διαδικασιών είναι μερικά από τα οφέλη που προκύπτουν.